Lisa 1
06.03.2024 raamlepingu 
nr 2-2/24/196-1 juurde

TEHNILINE KIRJELDUS
„Taastusravi ja rehabilitatsioon" (258984)

1.	ÜLDINE

1.1.	Hanke esemeks on erinevad taastusravi ja rehabilitatsiooni teenused.
1.2.	Hanke esemeks olevad teenused on mõeldud Kaitseministeeriumi valitsemisala teenistujatele ja Kaitseväe isikukoosseisule (sh veteranid, vigastatud, langenute ja hukkunute omaksed) taastamaks ja säilitamaks isikute füüsilist ja vaimset tervislikku seisundit.
1.3.	Teenuse osutamisel tuleb lähtuda valdkonda reguleerivatest õigusaktidest.
1.4.	Teenuse tellimine toimub tellija kirjaliku tellimuse alusel, milles tuuakse välja vähemalt teenuse saaja (edaspidi klient) nimi ning teenuse osutamise ulatus (nt tundides või kordades).
1.5.	Teenuse osutaja peab andma kliendi kohta teenuse tellijale tagasisidet järgmiselt:

1.5.1.	Teenuse osutamise alguses hindab ja dokumenteerib teenuse osutaja kliendi tervislikku seisundit. Teenuse osutamise lõppemisel hindab teenuse osutaja teenuse mõju kliendi toimetulekule, st mõõdab teenuse tulemuslikkust. Teenuse osutaja täidab teenuse tellija poolt edastatud hinnangulehe, kus kirjeldab teenusel läbi viidud tegevusi ning koostab teenuse tulemuslikkuse hinnangu ja tutvustab seda kliendile ning edastab tellija esindajale. Hinnangus kirjutatakse lahti teenuse tulemusel toimunud arengud, kirjeldatakse eesmärgi saavutamist soodustanud ja takistanud asjaolusid. Samuti antakse hinnang ja soovitused edaspidise teenuse vajaduse ja muu abi vajaduse kohta.

2.	TEENUSE KIRJELDUS 

2.1.	Taastusravi on tervishoiuteenus, mis on suunatud häirunud funktsioonide taastamisele, säilitamisele või puudega kohanemisele. Tegu on töövõimet või toimetulekut taastava raviga. Taastusravi osutatakse ambulatoorselt, statsionaarselt ja vajadusel kliendi elukohas. 
2.2.	Taastusravi teenus võib sisaldada endas näiteks järgnevat: füsioteraapia, raviujumine, massaaž, mudaravi, psühholoogiline nõustamine, psühhoteraapia, jms.

2.2.1.	Üldjuhul osutatakse taastusravi teenust vastavalt Vabariigi Valitsuse 15.06.2023 määruse nr 56 „Tervisekassa tervishoiuteenuste loetelu“ alusel. Erandjuhtudel loetelu väliseid tasulisi taastusraviteenuseid eriarsti ja muu tervishoiuspetsialisti ettekirjutuste alusel. 
2.3.	Rehabilitatsiooni teenus on sotsiaalteenus, mis on suunatud teenistusülesannete täitmisel vigastada saanud või haigestunud ja püsivalt töövõimetuks tunnistatud isiku toetamiseks igapäevaeluga toimetulekul, töötamise või tööle asumise soodustamiseks ja ühiskonnas osalemise suurendamiseks.
2.4.	Rehabilitatsiooni teenus võib sisaldada endas näiteks järgnevat: tegevusteraapia ja nõustamine, kogemusnõustamine, psühholoogiline hindamine ja nõustamine, psühhoteraapia, sotsiaalnõustamine, jms.
2.5.	Psühholoogilise hindamise ja nõustamise või psühhoteraapia osutaja peab olema erialase teise taseme kõrgharidusega ning kasutama tõenduspõhiseid meetodeid. 

2.5.1.	Üldjuhul osutatakse sotsiaalkaitseministri 21. detsembri 2015. a määruses nr 66 „Sotsiaalse rehabilitatsiooni teenuse raames osutatavate teenuste loetelu ja hindade, ülevõetava tasu arvestamise korra ja maksimaalse suuruse ühes aastas ning sõidu- ja majutuskulude hüvitamise korra, maksimaalse maksumuse ja sõidukulu määra ning rehabilitatsiooniprogrammi hindamiskriteeriumide kehtestamine” sätestatud teenuste loetelule komplekselt. 

2.6.	Vastavalt kliendi individuaalsetele vajadustele võib taastusravi- ja rehabilitatsiooniteenust tellida kas täis- või üksikteenustena. Samuti võib teenust tellida ka individuaal-, pere- või grupiteenusena.

Hinnanguleht

Isiku nimi
		
Isikukood		
Teenuse osutamise periood 
(kuupäev ja tundide arv)

	
Isikule osutatud teenus 
NB! Täidab iga teenust osutanud spetsialist eraldi

	
Esmane hinnang	

	
Lõpphinnang	

	
Ettepanekud/ettekirjutused, ravijuhised, soovitused  edasiseks toetuseks	

	
Lisa kommentaarid